Tramp sog‘liqni saqlash islohoti to‘g‘risidagi qonun loyihasini qaytarib oldi

AQSh prezidenti Donald Tramp o‘zi taklif qilgan sog‘liqni saqlash islohoti to‘g‘risidagi qonun loyihasini qaytarib oldi, deb yozadi “Gazeta.ru”. U tez orada bu sohadagi yangi qonun loyihasi tayyorlanishini va’da qildi.

Respublikachilar partiyasi vakili ma’lum qilishicha, Tramp AQSh vakillar palatasidagi respublikachilarni sog‘liqni saqlash haqidagi qonun loyihasi bo‘yicha rejalashtirilgan ovoz berishni bekor qilishga chaqirdi, u avvalgi dastur — Obamacare o‘rnini bosishi kerak edi.
Tramp sog‘liqni saqlashni isloh qilish to‘g‘risidagi qonun loyihasini tayyorlash ko‘p vaqt olmasligini ma’lum qildi. U, shuningdek, qonun loyihasi avvalgisidan ancha yaxshiroq bo‘lishini va’da qildi.